ลงทุนไม่เสียภาษี
วันนี้ไม่ได้มาแนะนำวิธีการหลบเลี่ยงการจ่ายภาษี เพราะการเสียภาษีเป็นหน้าที่ของพลเมือง โดยรัฐบาลจะนำเงินภาษีไปพัฒนาประเทศชาติ แต่วันนี้ &#8220;แม่ไม้การเงิน&#8221; ขอนำเสนอ 7 วิธีการลงทุนโดยไม่เสียภาษีแบบถูกต้องตามกฎหมายมาเป็นทางเลือกการลงทุน
8 ก.ค. 2558

วันนี้ไม่ได้มาแนะนำวิธีการหลบเลี่ยงการจ่ายภาษี เพราะการเสียภาษีเป็นหน้าที่ของพลเมือง โดยรัฐบาลจะนำเงินภาษีไปพัฒนาประเทศชาติ แต่วันนี้ “แม่ไม้การเงิน” ขอนำเสนอ 7 วิธีการลงทุนโดยไม่เสียภาษีแบบถูกต้องตามกฎหมายมาเป็นทางเลือกการลงทุน
1.เงินฝากเผื่อเรียกของธนาคารเฉพาะกิจของรัฐ เช่น ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) รวมถึงการลงทุนซื้อสลากออมสิน หรือสลาก ธ.ก.ส. ได้สิทธิพิเศษไม่ถูกหักภาษีดอกเบี้ย ณ ที่จ่าย 2.เงินฝากออมทรัพย์จากสหกรณ์ ซึ่งการฝากเงินกับสหกรณ์ได้อันดับแรกจะต้องสมัครเป็นสมาชิกสหกรณ์ก่อน และจะต้องจ่ายเงินสมทบเป็นทุนเรือนหุ้นเท่าๆ กันทุกเดือน ซึ่งผลตอบแทนที่จะได้สหกรณ์มี 2 รูบแปบ คือ “เงินปันผล” และ “ดอกเบี้ยเงินฝากออมทรัพย์” ก็ได้สิทธิประโยชน์ยกเว้นภาษีเช่นกัน
3.เงินฝากออมทรัพย์ธนาคารพาณิชย์ส่วนไม่เกิน 2 หมื่นบาท กรณีที่นำเงินไปฝากกับธนาคารพาณิชย์ ดอกเบี้ยเงินฝากส่วนที่ไม่เกิน 2 หมื่นบาท จะได้รับการยกเว้นภาษี ส่วนดอกเบี้ยเงินฝากส่วนที่เกิน 2 หมื่นบาท ก็ต้องถูกหักภาษี ณ ที่จ่ายไปตามปกติ
4.เงินฝากประจำปลอดภาษี ซึ่งจะต้องเป็นเงินฝากประจำรายเดือนติดต่อกันไม่น้อยกว่า 24 เดือน โดยมียอดเงินฝากแต่ละคราวเท่ากัน แต่ไม่เกิน 2.5 หมื่นบาท/เดือน และรวมทั้งหมดต้องไม่เกิน 6 แสนบาท แต่ก็ต้องระวังหากไม่สามารถจะฝากเงินติดต่อกันจนครบ 24 เดือน จากดอกเบี้ยที่จะได้แบบปลอดภาษี เมื่อครบกำหนดจะกลับกลายเป็นอัตราดอกเบี้ยเงินฝากออมทรัพย์ และอาจจะต้องถูกหักภาษี ณ ที่จ่าย 15% 
5.เงินฝากประจำสำหรับผู้สูงอายุ 55 ปีขึ้นไป จะได้รับการยกเว้นภาษีเงินได้เฉพาะดอกเบี้ยเงินฝากประจำตั้งแต่ 1 ปีขึ้นไป รวมไม่เกิน 3 หมื่นบาท ตลอดปีภาษีนั้น 
6.กองทุนรวมที่ไม่มีนโยบายจ่ายเงินปันผล เนื่องจาก “เงินได้จากการขายหน่วยลงทุนในกองทุนรวม ได้รับสิทธิยกเว้นภาษีตามข้อ 2 (32) ของกฎกระทรวงฉบับที่ 126 พ.ศ. 2509 ให้ได้รับสิทธิยกเว้นภาษี 
7.กองทุนรวมโครงสร้างพื้นฐาน โดยบุคคลธรรมดาได้รับสิทธิยกเว้นภาษีสำหรับเงินปันผลและกำไรที่ได้จากกองทุนรวมโครงสร้างพื้นฐานที่จัดตั้งตามกฎหมายหลักทรัพย์และตลาดหลักทรัพย์เป็นเวลา 10 ปี